Gelma
<s>Gelma (arapski: قالمة / Qālima, berberski: Galma) je grad od 120,004 stanovnika na sjeveroistoku Alžira u Pokrajini Gelma u kojoj je i administrativni centar.</s>

<s>Geografske karakteristike</s>

<s>Gelma leži u dolini rijeke Sejbus, okružena planinama visokim gotovo 610 metara po čijim se padinama nižu maslinici.</s><s>Još uvijek ima karakter francuskog grada zbog širokih bulevara sa drvoredima.</s><s>Grad je podjeljen na dva dijela, na jugu se nalazi kazba i vojska sa kasarnama, a na zapadu arapska mahala.</s>

<s>Od luke Annabe i Sredozemnog mora je udaljena 60 km jugoistočno, od Constantina 130 km istočno, a od granice sa Tunisom 150 km zapadno.</s>

<s>Nedaleko od grada (19 km zapadno) leže poznate terme Hamam Meskutine, čije vode imaju i do 98 °C, od njih su topliji jedino islandski gejziri.</s>

<s>Historija</s>

<s>Francuska vojska zauzela je taj kraj 1834.</s>

<s>Gelma je novi grad nastao za Francuske kolonijalne uprave kao vojna baza koju je osnovao pukovnik Duvivier 1837 na mjestu rimske Calame.</s><s>Uz bazu je izraslo i civilno naselje koje je službeno osnovano 20. januara 1845.</s><s>Gelma je status punopravne općine dobila dekretom od 17. juna 1854.</s>

<s>U Gelmi i njenoj okolici živjelo je puno francuskih kolonista, koji su zauzeli najbolje oranice što je revoltiralo lokalno domicilno stanovništvo.</s><s>Nakon napada na njihove domove Francuska vojska i lokalni kolonisti izvršili su za osvetu - 8. maja 1945. pravi masakr.</s>

<s>Gelma je od 1974. pokrajinski administrativni centar, a od 1986. i univerzitetski.</s>

<s>Antička Calama</s>

<s>Za antičku Calamu se zna da je kod nje -- 109. pne., berberski kralj Numidije Jugurta  pobjedio rimskog generala Postiniusa.</s><s>Antička Calama bila je zajedno sa Setifisom (današnji Sétif) i Hiponom (današnja Annaba) jedna od najvažnijih žitnica Rimskog Carstva tokom 2. i 3. vijeka za vladavine careva iz Dinastije Severovaca.</s>

<s>Za ranog kršćanstva (4.-5. vijek), Rimska kolonija - Calama bila je dijeceza u kojoj je biskup bio Possidius (biograf sv.Augustina).</s><s>Za vrijeme vandalske invazije - Possidus je pobjegao i sklonio se u Hipon, a Calama je pala pod na vlast vandalskog kralja Gejseriha.</s><s>Kad je Bizant ponovno zauzeo Sjevernu Afriku Justinijanov general Salomon je utvrdio Calamu.</s>

<s>Dijelovi tih bedema koji su nekad štitili grad,  još uvijek su očuvani.</s>

<s>Od rimske Calame danas su preostale ruine teatra i termi, najveći dio skulptura i reljefa danas se čuva u muzeju.</s>

<s>Privreda</s>

<s>Pored tog što je regionalni administrativno- trgovački centar Gelma je i poljoprivredno-stočarski centar ali i grad lake industrije koja proizvodi porculan, bicikle, motocikle i male motore.</s>

<s>Izvori</s>

<s>Vanjske veze</s>

<s>Guelma (službene stranice)</s>

<s>Gradovi u Alžiru</s>

